Tere, suundume homme koju ja siis on mul plaanis kogu see kupatus põhjalikumaks vormistada, nii teksti kui piltide osas.    Aga lühidalt ja ilma võõrsõnadeta - see  plastmassist kestaga asi on nädal aega (E-P) kehtiv kaart, millega saab sõita metroos, bussis ja ka RER-is. Meie näiteks käisime sama piletiga täna Versaille'is ja homme lahkudes sõidame metrooga ja istume ümber lennuväljale suunduvasse rongi.    Sellel kaardile tuleb kleepida 2,5x3 cm foto, liim on kaardil olemas. Võtsime seesugused kodust kaasa.    Üks rongipilet CDG lennuväljale maksvat 8.40 eurot, see fotot vajav nädalakaart maksis 32 eurot (tsoonid 1-5). Ca 16 euroga saab nädalapileti,  millega saab sõita 1. ja 2. tsoonis, ehk siis kogu metroos. Üks metrootalong maksab vist 1.60, neid saab ka kümne kaupa osta, tuleb oluliselt odavam. Aga ikkagi, see kaart oli abiks.    Ja vastuseks teisele küsimusele - JAH, ta on soodsam kui "Paris Visite", mis kehtib viis päeva, maksab vist 27 eurot ja kehtib tsoonides 1 ja 2.